[{"text_idx": "#000000", "text": "Spordivo\u0303istlustega manipuleerimise vastu vo\u0303itlemise kord\nLippude ja vimplite kandmise eeskiri"}, {"text_idx": "#000002", "text": "Muhu Va\u0308ina regati distantsilt ko\u0303ige pikem etapp purjetati eile Roomassaarest Pa\u0308rnusse. Kui esimesed jahid jo\u0303udsid suvepealinna pa\u0308eva viimaste pa\u0308ikesekiirtega, siis enamus purjetaid said jala kindlale pinnale alles o\u0308o\u0308pimeduses."}, {"text_idx": "#000003", "text": "Kiiremate jahtide vo\u0303istlusgruppidele oli seatud vo\u0303istlusrada, mis viis Kuressaare lahest Kirjurahu idapoini ning sealt edasi Kihnu lo\u0303unatipuni, kus edasi ootas finis\u030ciliin enne Pa\u0308rnu jo\u0303e suuet. Tuuleprognoosid lubasid pealelo\u0303unaks Saaremaast lo\u0303unasse tuulevaikust ning vo\u0303istkondadel tuli leida strateegia, kuidas sinna sattumist va\u0308ltida. Vo\u0303itsid julged, kes la\u0308ksid tuult otsima kas Saaremaa kalda a\u0308a\u0308rest vo\u0303i avamerelt."}, {"text_idx": "#000004", "text": "Vo\u0303istlusgrupis ORC II sai esikoha kapten Kristen Pugi juhtimisel purjejaht Evelyn III, kellele oli see regatilt esimene etapivo\u0303it ning kes on pa\u0308rast viit toimunud etappi u\u0308ldarvestuses teisel kohal. Peamised lahingud peetigi merel u\u0308ldarvestuses kolmandal kohal oleva Jazzi ja neljandal kohal oleva Adelega. Kui peale Abrukast kagusse ja\u0308a\u0308va Virve Kuiva la\u0308a\u0308netoodri vo\u0303tmist tuulekraanid kinni keerati, hakati koos tuult otsima Saaremaa ranniku alt. Evelyn III kapten Kristen Pugi kommenteeris vo\u0303istlust: \u201eLeidsime tuule maa alt, oli na\u0308ha kuidas generaalkursil meist traaversis 6-7 miili kaugusel jahid tuulevaikuses seisid ning meil oli stabiilselt 4\u20135 m/s tuul. Suutsime nii kaarega minnes endale edumaa saada ning sellest ka kinni hoida.\u201c Kristen Pugi kiitis oma meeskonda ja to\u0303i va\u0308lja ka tublid noored alla 20-aastased tiimiliikmed \u2013 Keith Luur roolis, Joosep Laus ja Karl Lember."}, {"text_idx": "#000005", "text": "ESTLYS I vo\u0303istlusgrupis oli edukas purjejaht Berta kapten Hando Sutteriga roolis, kelle so\u0303nul oli nende edu vo\u0303tmeks o\u0303igesti valitud strateegia ja meelekindel meeskond: \u201eHindasime tuuleprognoosi, leppisime kokku strateegia ja pidasime sellest kuni finis\u030ciniliinini kinni. La\u0308ksime tuult otsima avamerele Ruhnu suunas ning sealt me selle ka saime \u2013 terve vo\u0303istluse jooksul me tuulevaikust ei saanud ning kui konkurendid pea kaks tundi tuulevaikuses seisid, siis meie kogu aeg liikusime.\u201c"}, {"text_idx": "#000006", "text": "Va\u0308iksemate jahtide ning folkbootide vo\u0303istlusrada viis nad Abruka alt po\u0303hjapoole Kihnut, kus Aleksandri madala po\u0303hjatooder tuli ja\u0308tta paremasse pardasse ning edasi purjetada lo\u0303unasse ja Pa\u0308rnu lahte. ESTLYS III vo\u0303istlusklassis etapivo\u0303itjaks tulnud Mary Lou kapten Rene Safin tunnistas, et kui tuulevaikus saabus, siis tuli kiirelt otsustada: \u201eOtsisime iga tuuleviirgu ja la\u0308ksime tuult otsima kaldale nii la\u0308hedale, kui vo\u0303imalik. So\u0303itsime u\u0308hest veevirvendusest teise samal ajal, kui teised seisid.\u201c"}, {"text_idx": "#000007", "text": "Tuulevaikus kimbutas purjetajaid o\u0303nneks vaid poole vo\u0303istlusmaani, pa\u0308rast mida hakkas po\u0303hjakaarest puhuma pea 10 m/s tuul. Pa\u0308rnu lahte so\u0303ideti juba reipas ku\u0308lgtuules."}, {"text_idx": "#000008", "text": "Folkbootide etapivo\u0303idu to\u0303i oma vo\u0303istkonnale aga purjejaht Linda kapten Rimo Timmi juhtimisel. Kui senini on ko\u0303ik etapivo\u0303idud noppinud Tiit Riisalo folkboot Lind tiim, siis Rimo Timmi so\u0303nul leidsid nad ta\u0308na ko\u0303ige maapoolsema jahina esimesena tuule. Samuti oli maapoolne tuul neile soodsam ning vo\u0303imaldas vabamat so\u0303itu, kaldast kaugemal olevad jahid pidid rohkem teravust hoidma."}, {"text_idx": "#000017", "text": "Vo\u0303istlustulemused on na\u0308ha Muhu Va\u0308ina regati kodulehel siin \u2013 neljapa\u0308eva o\u0303htul lo\u0303ppes Pa\u0308rnus 5. etapp, millest ko\u0303igil vo\u0303istlejatel arvestati juba maha ko\u0303ige halvem tulemus. Kodulehel on u\u0308leval ka u\u0308ldtulemused, kus nii mitmeski vo\u0303istlusklassis on va\u0308ga pinev seis \u2013 ja\u0308rgnevad kaks etappi Pa\u0308rnus on otsustavad. Reedel toimub Pa\u0308rnu lahel SILMALASER-ESSILOR Pa\u0308rnu lu\u0308hirada ning laupa\u0308eval ALTER MARINE Pa\u0308rnu ring."}, {"text_idx": "#000019", "text": "Regati Facebooki leheku\u0308lg \u2013 \nMuhu Va\u0308in 2019 blogi: regati tulemused, elu purjekal ja palju muud huvitavat- Postimehe blogi vahendusel annavad regati jooksul kokku 7 inimest u\u0308levaate oma jahis toimuvast."}]